Brautskráð frá Fjölbrautaskóla Snæfellinga Föstudaginn 18. desember brautskráði Fjölbrautaskóli Snæfellinga 12 nemendur , alla með stúdentspróf . Af náttúrufræðibraut útskrifuðust þau Hafdís Guðrún Benediktsdóttir og Njáll Gunnarsson . Af félagsfræðabraut Ágúst Ingi Guðmundsson , Ása Gunnarsdóttir , Gunnhildur Gunnarsdóttir , Magnús Már Leifsson , Maria Joao de Jesus Neves , Ólöf Rut Halldórsdóttir , Steinunn Alva Lárusdóttur og Unnur Lára Ásgeirsdóttir . Tveir nemendur útskrifuðust með viðbótarnám til stúdentprófs ; þau Edda Baldursdóttir og Tómas Freyr Kristjánsson . Hæstu einkunn á stúdentsprófi hlaut Maria Joao de Jesus Neves og fékk hún veglega bókagjöf sem Snæfellsbær gaf . Maria Joao hlut einnig verðlaun fyrir góðan árangur í félagsfræði og sálfræði , gefin af Snæfellsbæ og Stykkishólmsbæ . Fyrir góðan árangur í sagnfræði fékk Ólöf Rut Halldórsdóttir verðlaun , gefin af Snæfellsbæ . Edda Baldursdóttir hlaut verðlaun fyrir góðan árangur í sálfræði gefin af Gámaþjónustu Vesturlands . Fyrir góðan árangur í líffræði fékk Njáll Gunnarsson verðlaun og voru þau gefin af Náttúrustofu Stykkishólms . Einnig fékk Magnús Már Leifsson viðurkenningu fyrir störf sín í þágu nemendafélagsins gefin af Fjölbrautaskóla Snæfellinga . Útskriftarathöfnin hófst á því að Ólöf Rut Halldórsdóttir útskriftarnemi og Sylvía Ösp Símonardóttir nemandi í FSN fluttu nokkur jólalög á flygil og þverflautu . Skólameistari , Skúlína Hlíf Kjartansdóttir brautskráði nemendur og flutti ávarp . Hreinn Þorkelsson kennari kvaddi síðan nemendur fyrir hönd starfsfólks . Áður en þessari hátíðlegu athöfn lauk flutti síðan Magnús Már Leifsson ræðu fyrir hönd nýstúdenta og kvaddi þar með skólann og starfsfólkið . Að dagskrá lokinni sleit skólameistari samkomunni og bauð upp á kaffiveitingar í boði Fjölbrautaskóla Snæfellinga .